**Zmyslové orgány**

Predstavte si, že ste v prírode. Pozeráte sa na krásu prírody, počúvate spev vtákov, trháte jahody. Cítite ich jemnú vôňu, chuť a mäkkosť.

Všetko to vnímate preto, že cez vaše zmysly prešli **vzruchy** do mozgu. Uvedomujete si, čo vidíte, počujete, cítite, teda čo **vnímate.**

Spojenie vonkajšieho prostredia i vnútra nášho organizmu s nervovou sústavou zabezpečujú **zmyslové orgány.** Sprostredkujú vnímanie **dotyku, tlaku, chladu, tepla a bolesti.** Ďalšie zmyslové orgány sú **čuchové, chuťové, zrakové, sluchové** a orgán na vnímanie **rovnováhy tela.**

**Orgány na vnímanie dotyku, tlaku, chladu, tepla a bolesti**

Sú to telieska uložené v koži celého tela. Zachytávajú dotyk, chlad, teplo, bolesť. Najväčšie množstvo teliesok na zachytenie dotyku je na koncoch prstov, okolo, úst, na stupaji. Nervové zakončenie na vnímanie bolesti sa nachádzajú aj v zuboch, kostiach, svaloch, kĺboch.